
     NORAKSTS

OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 28.oktobrī    
      






Nr.10
19.p.

Par detālplānojuma nekustamajam īpašumam Bišu Kārkliņi 1 (Pārolainē) 
atcelšanu daļā
Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 6.oktobrī reģistrēts                  SIA “Leflers K” (reģ. Nr. 40003956131, juridiskā adrese Upenieku iela 7/9, Grēnes, Olaines pag., Olaines nov., LV-2127) iesniegums (reģ. Nr. ONP/1.1./26/7039-SD) ar lūgumu atcelt detālplānojumu nekustamajam īpašumam Bišu Kārkliņi 1, Pārolainē daļā, kas attiecas uz nekustamā īpašuma Kārklu iela 1 (kadastra Nr.8080 007 0058) (turpmāk – Īpašums) zemes vienību ar kadastra apzīmējumu 8080 007 0058 (turpmāk – Zemes vienība).

Izvērtējot ar lietu saistītos apstākļus un spēkā esošos normatīvos aktus, konstatēts:

Īpašums sastāv no Zemes vienības 0,9330 ha platībā ar adresi Kārklu iela 1, Pārolaine, Olaines pagasts, Olaines novads.

Īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr. 100000192004 uz SIA “Leflers K” vārda.

Detālplānojums Īpašuma teritorijā apstiprināts ar Olaines pagasta padomes 2007.gada 4.jūlija sēdes lēmumu “Par īpašumam “Bišu Kārkliņi 1” detālplānojuma apstiprināšanu un Olaines pagasta padomes saistošo noteikumu Nr.25 “Olaines pagasta nekustamā īpašuma “Bišu Kārkliņi 1” detālplānojuma grafiskā daļa, izmantošanas un apbūves noteikumi” izdošanu” (12.prot., 1§.1.p.1.) un pārapstiprināts ar Olaines novada domes 2009.gada 30.septembra sēdes lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) apstiprinātajiem saistošajiem noteikumiem Nr.88 (turpmāk – Detālplānojums).

Detālplānojuma mērķis - nekustamā īpašuma Bišu Kārkliņi 1 sadale un zemes izmantošanas mērķa maiņa no lauksaimniecības zemes rūpnieciskā apbūvē.

Īpašuma Zemes vienība ir daļa no Detālplānojuma teritorijas.

Detālplānojums nosaka:

· Zemes vienībā plānoto atļauto izmantošanu - labiekārtotas sabiedriskās ārtelpas teritorijas (Z).

· Labiekārtotas sabiedriskās ārtelpas teritorijas nozīmē zemesgabalus, kas ietver dabas teritorijas apstādījumus un apbūve šajās teritorijās nav primārais izmantošanas veids, bet pieļaujama tikai tad, ja tā nepieciešama atļautās izmantošanas nodrošināšanai.

· Līdz ar jauna Olaines pagasta teritorijas plānojuma spēkā stāšanos, saistoši ir jaunā pagasta plānojuma nosacījumi, ja nav uzsākta būvniecība, tas ir saņemta būvatļauja.

Zemes vienībā nav uzsākta būvniecība, nav izdota būvatļauja. 

Iesniegumā norādīts, ka Detālplānojuma atcelšana daļā nepieciešama, lai Īpašuma turpmāko attīstību īstenotu atbilstoši Pašvaldības domes 2025.gada 28.maija saistošajiem noteikumiem Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma                             2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums).

Ņemot vērā Detālplānojuma nosacījumus un Zemes vienībā neesošo apbūvi, Detālplānojuma atcelšanai daļā nav nepieciešams veikt izvērtējumu.

Pēc Detālplānojuma atcelšanas daļā Īpašuma teritorijas izmantošanas un apbūves noteikumi tiks noteikti atbilstoši Plānojumam.

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa - Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.

44.pants. Saistošie noteikumi.

pirmā daļa - Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.


48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

12.panta trešā daļa - Vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

29.pants - Detālplānojuma apstiprināšana.

Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. 
Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.

Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2026.gada 20.oktobra sēdes protokolu Nr.10 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 12.panta trešo daļu, 29.pantu un Pārejas noteikumu 10.punktu, Administratīvā procesa likuma 70.panta trešo daļu un 83.panta otro daļu, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, J.Precinieks, J.Kuzmins, M.Vanags, pret nav, atturas nav, dome nolemj:

1. Atcelt detālplānojumu daļā nekustamajam īpašumam Bišu Kārkliņi 1 (kadastra               Nr. 8080 007 0058), kas apstiprināts ar Olaines pagasta padomes 2007.gada 4.jūlija sēdes lēmumu “Par īpašumam “Bišu Kārkliņi 1” detālplānojuma apstiprināšanu un Olaines pagasta padomes saistošo noteikumu Nr.25 “Olaines pagasta nekustamā īpašuma “Bišu Kārkliņi 1” detālplānojuma grafiskā daļa, izmantošanas un apbūves noteikumi” izdošanu” (12.prot., 1§.1.p.1.) un pārapstiprināts ar Olaines novada domes 2009.gada 30.septembra sēdes lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) apstiprinātajiem saistošajiem noteikumiem Nr.88, un kas attiecas uz nekustamo īpašumu Kārklu iela 1 (kadastra Nr. 8080 007 0058).

2. Izdot saistošos noteikumus Nr. SN18/2026 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.88 “Par detālplānojuma apstiprināšanu nekustamajam īpašumam “Bišu Kārkliņi 1” (kad. Nr. 8080 007 0058)”, pielikuma Nr.78 atcelšanu daļā” (pielikumā).

3. Uzdot Olaines novada pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu un saistošos noteikumus Nr. SN18/2026 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;

3.2. Īpašumu un juridiskajai nodaļai publicēt šo lēmumu oficiālajā izdevumā “Latvijas Vēstnesis”;

3.3. sabiedrisko attiecību speciālistam publicēt šo lēmumu pašvaldības tīmekļvietnē http:/www.olaine.lv/detālplānojumi.

4. Lēmumu var pārsūdzēt Administratīvajā rajona tiesā Rīgas tiesu namā Baldones                  ielā 1A, Rīgā, LV-1007 (riga.administrativa@tiesas.lv), viena mēneša laikā no šī lēmuma spēkā stāšanās dienas.

Sēdes vadītājs




(paraksts)


A.Bergs
NORAKSTS PAREIZS

Olaines novada pašvaldības

priekšsēdētāja biroja administratore





N.Tropkina 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

